Silketerner

se inndeling

Silketerner (Gygis) er en liten slekt i underfamilien Gyginae, som inngår som én av fem underfamilier i måkefamilien (Laridae), og teller kun to arter. Artene har en sirkulær utbredelse i havområdene rundt Ekvator.

Biologi 
Fuglene holder i hovedsak til rundt og på koralløyer og atoller med vegetasjon. Artene er ikke spesielt pelagiske, men ernærer seg i farvannet rundt øyene. De bygger redet i trær og busker eller i stenete skråninger og klipper. Kosten består hovedsakelig av fisk. Bortsett fra størrelsen (25–30 cm og cirka 23 cm) er artene forholdsvis like. Noen betrakter derfor dvergsilketerne (G. microrhyncha) som en underart av silketerne (G. alba), men de skiller seg også på flere andre vesentlige punkter enn størrelsen, blant annet på det sorte rundt øynene, fargen på primærfjærene, og fargen og formen på nebbet.

Inndeling 
Inndelingen følger i hovedsak Taxonomy in Flux og er i henhold til Boyd (2016), som i all vesentlighet støttes av HBW Alive. Norske navn følger NOF der disse finnes. Norske navn i parentes er ikke offisielle.

 Charadriiformes, vade-, måse- og alkefugler
 Chionidi, slirenebbfugler, 3 familier, 4 slekter, 13 arter
 Charadrii, lofugler, 6 familier, 3 underfamilier, 20 slekter, 90 arter
 Scolopaci (også kalt Limicoli), snipefugler (også kalt vadefugler), 5 familier, 5 underfamilier, 29 slekter, 112 arter
 Turnici, springvaktelfugler, 1 familie, 2 slekter, 17 arter
 Lari, måkefugler, 5 familier, 5 underfamilier, 40 slekter, 155 arter
 Dromadidae, krabbeeterfamilien, 1 slekt, 1 art
 Glareolidae, brakksvalefamilien, 3 slekter, 17 arter
 Stercorariidae, 1 slekt, 7 arter
 Alcidae, alkefamilien, 11 slekter, 25 arter
 Laridae, måkefamilien, 5 underfamilier, 25 slekter, 105 arter
 Larinae, måker
 Anoinae, noddyer
 Gyginae, silketerner
 Gygis
 G. alba, silketerne (3 taxa)
 G. microrhyncha, dvergsilketerne (monotypisk)
 Sterninae, terner
 Rynchopinae, saksenebber

Referanser

Litteratur

Eksterne lenker 
 

Måkefugler